آوروپا بیرلیگی تورکیه‌ده‌کی سوریه‌لی سیغینماچیلار اوچون ایکینجی ۳ میلیارد یورولوق مالی دستگین سربست بوراخیلماسینا قرار وئردی.
بلژیکین باشکندی بروکسل‌ده دوزنله‌نن آوروپا بیرلیگی لیدئرلر اوتورومو چرچیوه‌سین‌ده دونن آخشام ایتالیانین انگلی سببیله نتیجه‌لرده آنلاشما ساغلایابیلمه‌یه‌ن لیدئرلر، سحر یاییملادیقلاری سونوج بیاننامه‌سین‌ده آوروپا بیرلیگی آفریقا فوندونا دا ۵۰۰ میلیون یورو ترانسفر ائتمه‌یی قرارا آلدیقلارینی بیلدیردی.
ایتالیا، تورکیه‌یه ایکینجی ۳ میلیارد یورونون وئریلمه‌سینه قارشی انگلی قالدیرماق اوچون آوروپا بیرلیگی آفریقا فوندونا کؤمک گؤستریلمه‌سینی شرط قویوردو.
آوروپا بیرلیگی لیدئرلر اوتورومو سونوج بیلدیرگه‌سین‌ده، تورکیه‌ده‌کی سوریه‌لی سیغینماچیلار اوچون ایکینجی ۳ میلیارد یورولوق مالی دستگین سربست بوراخیلماسی قراری یئر آلدی.
دونن آخشام ایتالیا، آلیناجاق بوتون قرارلاری بلوکه ائد‌رک، ۲۸ عضو اؤلکه‌نین اورتاق وئرجیی سونوج بیاننامه‌سینه گئچیجی اولاراق مانع اولموشدو.
